


2


ŠIAULIŲ MIESTO SAVIVALDYBĖS ADMINISTRACIJOS
SOCIALINIŲ PASLAUGŲ SKYRIUS

Šiaulių miesto savivaldybės tarybai

SPRENDIMO „DĖL ŠIAULIŲ MIESTO SAVIVALDYBĖS TARYBOS 2018 M. GEGUŽĖS 3 D. SPRENDIMO NR. T-155 „DĖL ŠIAULIŲ MIESTO SAVIVALDYBĖS GYVENTOJŲ MOKĖJIMO UŽ SOCIALINĖS PASLAUGAS TVARKOS APRAŠO PATVIRTINIMO“ PAKEITIMO” PROJEKTO 
AIŠKINAMASIS RAŠTAS

2024 m. lapkričio 7 d. 
Šiauliai


Sprendimo projektas parengtas, siekiant įgyvendinti Lietuvos Respublikos Socialinės apsaugos ir darbo ministro įsakymais patvirtintas mokėjimo už socialines paslaugas tvarkos aprašo ir Asmens su negalia mokėjimo už asmeninę pagalbą dydžio nustatymo tvarkos aprašo nuostatas, teikiame tarybos sprendimo projektą dėl Šiaulių miesto savivaldybės gyventojų mokėjimo už socialines paslaugas tvarkos aprašo pakeitimo, kuriuo  nustatysime konkrečius mokėjimo dydžius, įvertinus asmens (šeimos) mėnesio pajamas, mokėjimo už laikino atokvėpio paslaugą ir asmeninę pagalbą. 

Lietuvos Respublikos Socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“ (toliau – Aprašas) patvirtintas Aprašas reglamentuoja asmens (šeimos) mokėjimo už socialines paslaugas sąlygas, finansinių galimybių vertinimą, pajamų ir turto apskaičiavimą ir kt. Šiame Apraše Savivaldybių taryboms rekomenduojama nustatyti konkrečius mokėjimo dydžius, įvertinus asmens (šeimos) mėnesio pajamas.
Lietuvos Respublikos Socialinės apsaugos ir darbo ministro 2021 m. liepos 1 d. įsakymu Nr. A1-478 „Dėl Lietuvos Respublikos asmens su negalia teisių apsaugos pagrindų įstatymo 27 straipsnio įgyvendinimo“ patvirtintas Asmens su negalia mokėjimo už asmeninę pagalbą dydžio nustatymo tvarkos aprašas, kuris reglamentuoja asmens su negalia, gaunančio asmeninę pagalbą, mokėjimo už asmeninę pagalbą dydį, jo nustatymą, asmens finansinių galimybių mokėti už asmeninę pagalbą vertinimą.
Šiaulių miesto savivaldybės tarybos 2018 m. gegužės 3 d. sprendimu Nr. T-155 „Dėl Šiaulių miesto savivaldybės gyventojų mokėjimo už socialines paslaugas tvarkos aprašo patvirtinimo“, patvirtintas Šiaulių miesto savivaldybės gyventojų mokėjimo už socialines paslaugas tvarkos aprašas.

Keičiami ir papildomi Šiaulių miesto savivaldybės gyventojų mokėjimo už socialines paslaugas tvarkos aprašo punktai ir papunkčiai:
-  keičiami 45 p., 46 p., 47 p. ir tikslinama mokėjimo už laikino atokvėpio paslaugą, neišskiriant kur paslauga teikiama asmens namuose ar institucijoje, ir nustatoma asmens mokama dalis 40 ar 60 proc., kurios dydis priklauso nuo asmens gaunamos individualios pagalbos teikimo išlaidų kompensacijos. 
- keičiami 49, 51, 54, 55, 61 punktai ir 53.1, 53.2, 53.3, 53.4 papunkčiai, papildomi 531, 561, ir 562 punktais, tikslinama asmens mokėjimo už asmeninę pagalbą tvarka, vadovaujantis Asmens su negalia mokėjimo už asmeninę pagalbą dydžio nustatymo tvarkos aprašo, patvirtinto Lietuvos Respublikos socialinės apsaugos ir darbo ministro 2021 m. liepos 1 d. įsakymu Nr. A1-478 „Dėl Lietuvos Respublikos asmens su negalia teisių apsaugos pagrindų įstatymo 27 straipsnio įgyvendinimo“ nuostatomis. 
- tikslinamas IX skyriaus pavadinimas “IX skyriaus Atleidimas nuo mokėjimo už socialines paslaugas ir asmeninę pagalbą”.



Teigiamos pasekmės: bus įgyvendinami teisės aktai ir nustatomi konkretūs asmenų mokėjimo dydžiai už socialines paslaugas, įvertinus asmens (šeimos) mėnesio pajamas. 
Neigiamų pasekmių nenumatoma.

Priėmus sprendimą bus keičiamas Šiaulių miesto savivaldybės tarybos 2018 m. gegužės 3 d. sprendimu Nr. T-155 „Dėl Šiaulių miesto savivaldybės gyventojų mokėjimo už socialines paslaugas tvarkos aprašo patvirtinimo“ patvirtintas Šiaulių miesto savivaldybės gyventojų mokėjimo už socialines paslaugas tvarkos aprašas.

Sprendimui įgyvendinti papildomų teisės aktų nereikės.

Šio sprendimo įgyvendinimui papildomo Savivaldybės biudžeto lėšų poreikio nėra.

Sprendimo projekto antikorupcinis vertinimas buvo atliekamas.
Sprendimo projekto naują redakciją parengė Šiaulių miesto savivaldybės administracijos Socialinių paslaugų skyrius. Tiesioginė rengėja – Socialinių paslaugų skyriaus patarėja Lina Lašinė, tel. +370 41 386 490. Projekto iniciatorius - Socialinių paslaugų skyriaus vedėja Ramutė Pilypienė.

